
En ny tidsalder? 

I midten af forrige århundrede opstod der rundt om i verden en 
del sekter, der hver for sig påstod, at ,,Kristi genkomst“ var nær 
forestående, — og at det nu var på tide for mennesket at omvende 
sig til et bedre liv. Deres fornemste pligt syntes at være at revse og 
tugte — efter deres mening — ugudelige syndere. 

Siden da er disse sekters antal blevet forøget ganske betydeligt, 
ligesom antallet af deres tilhængere er steget med årenes tal. Mange 
af disse sekter har — især i Amerika — infiltreret sig i UFO-sagen 
og gjort alt, hvad de kan for at sprede forvirring og desorientering 
på netop det område af UFO-forskningen, hvor der krævedes rent 
videnskabelige undersøgelser i forbindelse med en tilnærmelse til 
problemet. 

Profetierne om Kristi genkomst har nu nået sit klimaks. Jorden er 

— i følge disse spådomme — med hurtige skridt på vej mod kata¬ 
strofen, som vil indtræffe i løbet af det nærmeste tiår. Derved vil 
alle uheldige, menneskelige elementer blive udrenset — og Jorden 
vil genopstå i en ny og forbedret skikkelse. 

Alle, som interesserer sig for UFO-sagen, har under een eller an¬ 
den form hørt om alt dette, — og de røster, der fremhæver den side 
af UFO-sagen er nu så stærke, at vi ikke længere kan ignorere dem 

— hvor gerne vi end ville. 

Hvordan alle disse dommedags-sekter opstod, — og hvordan det 
er gået til, at deres profetier har fået så stor magt over mange men¬ 
neskers indstilling til den tid, vi gennemlever, vil være for vidtræk¬ 
kende at komme ind på. Men tilsyneladende kendetegner en vis 
spontanitet de fleste af sekternes opståen. Herfra’adskiller sig nogle 
få ,,åbenbarings-sekter“. 

Det lå åbenbart i luften i forrige århundrede, at stærke røster om 
.,verdens undergang" skulle løfte sig på een gang — og forskellige 
steder på Jorden. Vi står her ved det samme uforklarlige, som er 
sket mange gange, og som vil ske mange gange endnu, at f. eks. to 
opfindere opdager den samme ting på samme tid. (Telepati?) 

I vort århundrede er antallet af mennesker, som tror på, at vi står 
over for slutningen af tidsalderen her på vor gamle, kendte klode, 
forøget ganske betydeligt. — Allerede som børn læste vi og hørte 
om bestemte datoer, hvorpå Jorden ville ,,gå under". 

Jeg mindes, at jeg en morgen på en sådan profetisk dato bekym¬ 
ret så op mod morgensolen og forbavset konstaterede, at den så 

ganske normal ud, — at fuglene kvidrede, og at træerne stadigvæk 
var grønne. Jeg ved ikke, hvad min ti-årige hjerne havde forestillet 
sig, men i alt fald ikke det som hændte — ingenting. Min tro på 
vokse menneskers alvidenhed og visdom fik ganske vist et knæk, 
men alligevel blev dagen særlig værdifuld for mig — og helt for¬ 
skellig fra alle andre ,,dage“. 

— For ganske nylig oplevede vi, at en håndfuld mennesker drog 
op på et bjerg og gav sig til at bygge en ,,ark“ i forventning om, at 
en mægtig flodbølge ville rejse sig på en bestemt dato og begrave 
hele kontinenter. Også denne skæbnessvangre dato blev overlevet 
som så mange før den, — og endnu ruller Jorden ad sin bane om 
Solen, — hvilket mere end noget andet viser, at man skal være var¬ 
som med at spå. 

Det er blevet sagt, at Jorden skal rammes af store katastrofer, in¬ 
den ,,enden“ kommer. Da der i de senere år har været flere af disse 
katastrofer, ser mange mennesker heri et tegn på, at „verdens ende“ 
er nær for hånden. Derfor kan det måske være på sin plads at se 
lidt tilbage i historien. Jeg gør et par tilfældige udsnit: 

580.000 jøder omkom mellem årene 96 og 180 ved jordskælv og 
hunger. I samme tidsrum blev i Antiokia 13 byer ramt og ødelagt af 
jordskælv, og over 100.000 mennesker omkom. 

År 588 blev 60.000 mennesker dræbt af jordskælv i Antiokia. 

År 1005 var der jordskælv i tre måneder. En trediedel af indbyg¬ 
gerne i Konstantinobel omkom. 

Jordskælvet i Lissabon i 1755 krævede over 32.000 menneskeliv. 

Jordskælvet i Kalabrien i 1783 ødelagde 400 byer og dræbte 
1C0.000 mennesker. 

Store katastrofer er således ikke af ny dato. Men med de veludbyg¬ 
gede kommunikationsmidler, vi er i besiddelse af i dag, når budskabet 
om selv relativt små naturkatastrofer os omgående. Der kan intet ske 
et sted på kloden i dag, som man ikke ved på klodens anden side i 
morgen. Anderledes i fortiden, hvor hele øer kunne forsvinde i ha¬ 
vet, uden at det kom til menneskers kundskab, der boede fjernt fra 
dem. 

I en af min bedstefars gamle bøger, som også beretter om Jor¬ 
dens nært forestående endeligt, læser jeg: ,,Der går næsten ikke en 
uge til ende, uden meddelelser om store katastrofer når frem“. — 
Heller ikke da! 

Vi ser af alt dette, at katastrofer ikke kan tages som noget som 
helst bevis på, at Jorden bereder sig til „renselsens dag“. De har al¬ 
tid forekommet og vil vedblive at forekomme. Deres uafvendelighed 

og deres skæbnebestemthed har altid talt dybt til menneskenes sind. 
Der er tung alvor over disse store naturkatastrofer — en urokkelig 
vælde, der forundrer og slår med rædsel. Og menneskene råber: 
„Ragnarok er over os!“ 

Går vi langt tilbage i historien, viser undersøgelserne, at alle fol¬ 
keslag i deres legender har forudsigelser om „verdens undergang“. 
Ved gennemlæsning af disse gamle sagn kan det ikke undgå at slå 
med forundring og betagelse, at der er meget stor lighed mellem de 
fleste af dem, så stor, at de, der kender Kristi forudsigelser og „åben¬ 
baringens bog“ til en vis grad har essensen af dem alle. Op gennem 
tiderne har der været folk, som troede på, at alt dette skulle ske i 
deres levetid. Disse sagn er dybt rodfæstet i folkebevidstheden og 
lever i alle folkeslag et mere eller mindre virksomt liv den dag i dag. 

Det er derfor ikke alene blandt den hvide race, at „tallerkenernes“ 
ankomst har givet anledning til spekulationer angående „Jordens 
undergang 44 . Også sorte, gule og røde mennesker stirrer efter „tegn 
i sol og måne 44 i disse år. 

Der er ligeledes talt om klimaforandringer i forbindelse med an¬ 
dre unormale forhold her på Jorden, men generelt kan det siges, at 
materialet angående dette punkt ikke er omfattende nok. Ingen kan 
sige, om det regner, sner eller fryser mere i dag end for f. eks. 500 
år siden, eller om temperaturens stigninger og fald er unormale ta¬ 
get over en længere periode. Så vidt jeg ved, har man kun målt disse 
ting i ca. 100 år. Det er derfor komplet umuligt at danne sig et bil¬ 
lede af, om der virkelig foreligger unormale klimaforhold, eller om 
det er ren indbildning, når så mange påstår dette. Som bevis har det 
imidlertid alt for få holdepunkter. 

Der findes alvorlige ufologer, der ikke tilhører nogen af de sek¬ 
ter, jeg først beskæftigede mig med, men som har taget emnet op. 
— Årsagen er den, at kosmonauterne flere gange er set beskæftigede 
med at foretage videnskabelige undersøgelser rundt om på kloden. 
De undersøger tilsyneladende vor havbund, vor jordbund, vore bjerg¬ 
kæder og vor plantevækst. Hvad har rumfolkene med alt dette at 
gøre? Er det en ren, videnskabelig nysgerrighed, som driver dem, 
eller ligger årsagen dybere? Radioaktivt nedfald kunne måske for¬ 
klare en del af tilfældene, men ikke alle. 

Hvorfor skal vor jord undersøges så grundig? For at se, hvilken 
tilstand den er i? For at se hvor meget den kan holde til? 

Der er her mange spørgsmål, som endnu ikke kan besvares. 

Af øjeblikkelige, unormale forhold på Jorden har vi nogle få ting, 
jeg tror, det er værd at beskæftige sig med, dersom man vil under¬ 
søge, om vi virkelig står over for en verdensomspændende, generel 
katastrofe. Atomspaltningsprocesserne og deres virkninger samt den 
overhængende fare for en atomkrig beskæftiger så godt som alle. 
ufologer sig med. Dette hører i høj grad med til de „unormale for- 
hold“ — frembragt af menneskeheden selv og udgørende en sti¬ 
gende trussel om selvudslettelse og verdensbrand i dette ords egent¬ 
lige betydning. Alle ufologer ser heri en fare, der skal udryddes for 
menneskehedens fortsatte trivsels skyld. 

„Tallerkenerne 14 hører også til Jordens unormale forhold. Rum¬ 
skibene i sig selv fortæller os, at der er et eller andet usædvanligt på 
færde på Jorden. Ikke andet. Vi kan tro, at dette usædvanlige står i 
forbindelse med andre unormale forhold, eller vi kan tro, at det er 
meningen, jordmennesket nu står på tærskelen til at indglide i et 
interplanetarisk fællesskab. Det unormale i at så mange rumskibe 
viser sig over vor klode, fortæller os, at der må være eet eller andet, 
vi skal på nuværende tidspunkt. 

Det næste unormale forhold, jeg vil påpege er et, som mange ufo- 
loger vistnok overser: den kosmiske stråling. 

G. H. Williamson har beskæftiget sig med emnet i sin sidste bog: 
„Road in the sky“. Han fortæller heri, at den kosmiske strålings 
intensitet er forøget ganske betydelig fra 1952, og at den tiltager fra 
dag til dag. 

Verden over sidder videnskabsmænd travlt beskæftigede med at 
finde en forklaring på de dødelige strålers udspring samt svaret på, 
hvorfor deres bombardement af vor jord stadig bliver kraftigere. 
Satellitterne har også deres meget vigtige opgaver med at undersøge 
dette problem. — Man har på nuværende tidspunkt opdaget, at den 
kosmiske bestråling for en stor del stammer fra rummet udenfor vort 
solsystem. I realiteten ved vi jo meget lidt om, hvad der foregår i det 
rum, vort solsystem bevæger sig igennem med stor fart. Ustandselig 
krydser vi nye egne af rummet. Måske de kosmiske strålers intensi¬ 
tet og styrke tiltager og aftager i de forskellige egne af rummet. Og 
måske er vi i øjeblikket inde i en del af universet, hvor denne energi- 
stråling er meget stærk. 

G. H. Williamson har dog i forening med videnskabelige kolleger 
udkastet den teori, at forklaringen på de kosmiske stråler ligge i, at 
vort solsystem i øjeblikket er på vej ind i en gigantisk — endnu 
ufødt — sol. Vi er så at sige kollideret med den og er i færd med 
at bane os vej igennem den. Når vi når ind til dens midte, hvor 
strålingen selvsagt er kraftigst, fordi den ufødte sol naturligvis også 

roterer om sin egen akse, vil den store katastrofe ske her på Jorden, 
som vil udslette den største part af menneskelivet. 

Også på vor sol er der tegn, som fortæller os, at den er inde i en 
unormal tilstand. — Soleksplosionerne er tiltaget i hyppighed, og 
udbruddene er så store og kraftige som aldrig før. Gang på gang 
bliver radionettet på Jorden forstyrret. Det ser ud, som om Solen helt 
har glemt sin 11-års periodiske solpletaktivitet. 

Dersom Williamson har ret i sin teori om kollisionen med sol- 
fostret, så har vi samtidig fundet en forklaring på vor egen sols 
mærkelige opførsel. I så fald må den ustandselig absorbere energi 
fra gigant-solen og give det fra sig igen i form af voldsomme eks¬ 
plosioner. Også denne tanke er Williamson inde på. 

— Alt dette må dog være en opgave at tage op for de af vore 
ufologer der har en videnskabelig uddannelse. — Og går vi tilbage 
til rumfolkenes undersøgelser af vor jord, kan disse måske hænge 
sammen med, at de undersøger i hvor høj grad, de kosmiske stråler 
allerede har infiltreret Jorden og alt liv på den og under dens over¬ 
flade. — De vil da vide, mere sikkert end nogen af os andre — 
at frigørelse af endnu mere energi i form af atom- og brintbomber 
er selve det glade vanvid. 

Endnu et faktum må vi have opmærksomheden henvendt på: Det 
at kun få nulevende folkeslag på Jorden kan føre deres historie 
mere end 6—7000 år tilbage, fortæller med sikkerhed, at der mindst 
een gang før i klodens liv har fundet verdensomspændende begiven¬ 
heder sted, som forårsagede udslettelse af størstedelen af livet på 
Jorden. — „Der er intet nyt under Solen“. — Heller ikke verdens¬ 
omvæltende katastrofer er noget nyt. De er forekommet før og vil 
forekomme igen. 

Hermed har vi fire eksakte fakta at holde os til i udforskningen af 
øjeblikkets „unormale“ forhold på vor klode: 

Faktum er, at UFOerne gennemflyver vor atmosfære og undersø¬ 
ger alt vedrørende vor jord. 

Faktum er, at de nulevende racer på Jorden har en meget kort 
fortid. 

Faktum er, at vor sol har langt flere og langt større pletter end 
sædvanlig. 

Faktum er, at de kosmiske stråler er et helt nyt og meget alvorligt 
problem for menneskene på Jorden. 

Dette er de fire unormale faktorer, der i realiteten er at holde sig 
til. Andre forhold, der vedrører klimaforandringerne (vistnok i for- 

bindelse med, at Jorden skulle stå foran en tipning) og katastroferne, 
tæller ikke med. 

Ud fra disse nævnte fire unormale forhold må vi så søge at danne 
os et billede af, hvad fremtiden har i behold til os, — og vi må se 
helt bort fra fortidige og nutidige spådomme og profetier, dersom 
vi ikke blot vil opnå at få vore begreber adsplittede og forvirrede. 

Spørgsmålet bliver da: Står vi foran en ny tidsalder? 

Og svaret kan kun blive eet: JA! 

— Vi har i Kosmologi beskæftiget os en del med den menneske¬ 
lige udvikling, som står i et vist forhold til den klodes udvikling, 
hvorpå det lever. Når jeg benyttede betegnelsen „klodens udvikling 44 , 
så er det fordi kloderne — med alt hvad der lever på dem — har en 
udviklingsbane at gennemløbe. Kloderne, systemerne, solene og gal¬ 
akserne — alle har de en udviklingsvej og et evolutionsmål. Når de 
„blinde naturkræfter 44 raser, så er det, som jeg før periferisk har be¬ 
rørt, fordi Jorden har .„vokseværk 44 . Da nu i vor tid så mange unor¬ 
male forhold på een gang spiller ind, så er tanken nærliggende, at 
vor klode gennem årmillionerne nu har udviklet sig til et punkt, 
hvor den — sammen med resten af vort solsystem, står foran et nyt 
trin på evolutionsstigen — og i øjeblikket er i færd med at tage det. 

Dette er kun tankespind. Hverken jeg eller nogen anden kan sige, 
om det i virkeligheden forholder sig således. Men muligheden for at 
det netop er sådan, er stor nok til, at jeg ikke synes, jeg har lov til 

at se helt bort fra den. Tror vi på, at universet er gennemtrængt af 

udviklende liv, må vi også regne med den mulighed, at vort solsy¬ 
stem i vor tid kan tage et afgørende skridt opad. 

Man kan spørge: Men hvorfor netop nu? 

Og svaret kan kun blive: Fordi disse unormale forhold må have 
sin forklaring. Der må findes en årsag til de virkninger, vi har re¬ 
gistreret som unormale forhold. Årsagen kan ligge i selve evolutio¬ 
nen — i selve udviklingen fremad mod et højere plan for menne¬ 
skene og for den klode, hvorpå vi lever. 

Enhver må selv tage stilling til denne teori. Enhver må ransage 

hjerte og nyre for at blive klar over, om vi er skikket til at leve i 

Jordens nye tidsalder. Eller om vi blot vil kaste hele teorien bort 
som sludder og vrøvl. 

Men når jeg ovenfor så sikkert svarende ja på, at vi står foran en 
hel ny tidsalder, så gjorde jeg det, fordi enhver, der har øjne i ho¬ 
vedet og tanker i hjernen, kan se, at vi allerede er gået ind i den. — 
Se tilbage og undersøg hvad der er sket i de sidste 100 år — ikke 

alene på det tekniske område, men også på det åndelige. Det var 
ikke alene dommedagsprofeterne, der fik nyt liv i forrige århundrede, 
men som en lille snebold, der har udviklet sig til et lavineskred så 
stort, at det for hver dag trækker flere og flere mennesker med sig, 
brød lyset frem over verden i midten af forrige århundrede. Æld¬ 
gamle tanker, som havde levet en hensygnet tilværelse på isolerede 
steder rundt om i verden, kom frem og kastede stråler af håb ind 
over en træt, fortvivlet menneskehed: de tanker, jeg gennem kosmo¬ 
logien har gjort mig til talsmand for — og som fik så fuld bekræf¬ 
telse, da mennesker på andre kloder viste sig at være en realitet og 
ikke et postulat. Disse tanker, bygget op på Kristi rene lære og store 
lysbringeres forskrifter, er selve den nye tidsalder. 

Se tilbage! Se den nye tidsalders fødselsveer: To store verdens¬ 
krige, hvis skrig og dødsrallen endnu lyder for vore ører. Se græn¬ 
serne udjævnes! Se klasseskellen ophæves! Se de farvedes fortvivlede 
oprør og kamp for en frihed, de ikke aner, hvad er! Se på din radio 
- dit fjernsyn! Tag ind på rådhuspladsen i myldretiden! Hør jet¬ 
maskinernes brølen i luften! Og se — se UFOernes lydløse flugt 
under himlen! Se alt dette og svar mig så: Tør du sige, at vi aldeles 
ikke lever i en ny tidsalder??? 

Den nye tidsalder er over os, enten vi vil se den eller ej, og en¬ 
ten vi tror på den eller ej. 

Hvad vil den føre med sig? 

En epoke af aldrig før oplevet fred, lykke og harmoni? 

Eller død og udslettelse? 

Vi kan ikke se ind i fremtiden. Vi ved endnu ikke, hvilke virk¬ 
ninger, de kosmiske stråler har på vort legemlige og sjælelige liv. 
Vi har videnskabens ord for, at de i øjeblikket er farlige for vort 
helbred, men hvilke skader, de i realiteten forvolder, er forblevet 
usagt til dato. Jeg tror ikke på, at de kosmiske stråler er farlige for 
alle mennesker. Der må være en mening med dem også — og de 
må have en mission. — Også soleksplosionerne har en både fysisk 
og mental virkning på mennesket. De kan resultere i ulykke og selv¬ 
mord for visse mennesker, mens de på andre har en oplivende og 
velgørende virkning. — Netop nu er vi ude for en langt kraftigere 
kosmisk påvirkning end vi ved og kan føle. Vil denne påvirkning i 
det lange løb vise sig som et onde eller et gode? 

Spørgsmålet er jo ikke, om vort land eller andre lande bliver be¬ 
gravet i en stormflod eller om dele af verden bliver udslettet ved 
store katastrofer. Det er i denne forbindelse helt ligegyldigt, og 
dommedagsprofeterne, som lyder vel egoistiske i deres spådomme, 
kan derfor ikke aftvinge os større interesse. — Spørgsmålet er, om 

vor verden netop nu gennemlever en tid, da helt nye begreber — 
videnskabeligt, religiøst og socialt — er ved at fødes og på vej til at 
gøre sig gældende, og om påvirkningen fra Kosmos har sin andel 
deri ? 

Der findes mange ufologer, der mener, at det netop forholder sig 
således. Da går vi for alvor ind i den nye tidsalder, hvor der bliver 
vendt op og ned på begreberne, og hvor der ikke bliver plads til den 
intolerante, træge, forstokkede og reaktionære. 

Den nye tidsalder, som der bliver talt og skrevet så meget om, er 
ved at oprinde. Vi ser dens fødselsveer, og de, der forstår til bunds, 
hvad alt dette kan indebære, vil ikke gå imod dem, men arbejde 
fremad og med den. 

Udviklingen lader sig ikke standse. Vi må forberede hjerte og 
sind på mange underlige og mirakuløse hændelser i den kommende 
tid — i vor splinternye tidsalder! 

Må jeg i al beskedenhed sige hr. Alfred Hansen tak for hans 
indlæg i januar-hæftet af „Kosmologi 44 — jeg er ganske på linie med 
ham. 

Samtidig vil jeg også gerne sige fru Gerda Rørbæk Nielsen en 
hjertelig tak for det gode blad, hun har skabt. Jeg er ked af, at det 
må gå ind, grundet på den altfor vanskelige økonomi — men — vi 
har vel alle den trøst, at fruen fortsat vil skrive i UFO-NYT som 
derigennem vil få noget meget værdifuldt stof. — 

Som hr. Alfred Hansen skriver, har dette stof sikkert været nyt 
for de fleste. Det er en tankegang, man skal vænne sig til — hvis 
man ikke i forvejen kendte den— som jeg. For mig en nemlig UFO- 
sagen kun en bekræftelse på mange ting, jeg havde beskæftiget med 
med i årevis — ja, det meste af mit liv. Og det er jo kun glædeligt 
at få sine dybeste tanker bekræftet fra en side, hvor man mindst af 
alt havde ventet den. — 

Givet er det også, at mange ufologer kvier sig ved at betræde den 
vej, der fører til fuld erkendelse af livet og de kosmiske love. — 
Ikke desto mindre er det den vej, vi alle må og skal gå — før eller 
senere. Men helst jo før jo bedre. Det haster faktisk, om vi skal 
redde vor lille klode, Jorden! 

De, som har haft kontakt med vore brødre fra rummet, kan be¬ 
vidne, at de har en meget høj etisk standard og livsform -— noget — 
som Jordens børn har meget svært ved at leve op til — bundegoisti¬ 
ske og selvoptagne - som de fleste af os er. Vi skal lære at tænke 
uselvisk i stedet for selvisk. Elske fremfor at hade. „Kærligheden 
søger ikke sit eget 44 ! Men her, på vor lille klode, elsker vi mest os 
selv og vor bekvemmelighed, fremfor at ofre noget af den for al¬ 
menhedens vel. Dog er der undtagelser — heldigvis — ellers så det 
galt ud. Hvad mener man om en Abbé Pierres arbejde — han 
som hjælper de fattige til en menneskeværdig tilværelse? — eller 
Pater Pires arbejde, som jeg netop har læst en del om i disse dage. 
Munken — som dag og nat — arbejder for at hjælpe — samler 
ungdommen i lejre — ungdom fra alle folkeslag, racer og religio¬ 
ner — underviser dem i menneskekærlighed, for at de skal tage til¬ 
bage til deres respektive lande, for at hjælpe, for at lære menneskene 
at leve som de brødre de fra Skaberens hånd er tænkt at være. Jo, 
der er Gud ske lov lyspunkter. Og hvis ikke så var, var livet uudholde¬ 
ligt. Men det er jo ikke nok, at disse nævnte skikkelser arbejder — 
alle må vi arbejde — på oplysning — på bedre forståelse menne¬ 
skene imellem. Vi skal forstå, at vi alle kommer hinanden ved. Hver 







kan arbejde indenfor sit lille områd. Hver kan begynde med sig selv 

— der er vist rigeligt at tage fat på. Og virk så gennem den være¬ 
måde, som skulle blive resultatet af en sådan udrensning — den ta¬ 
ler langt mere end ord. 

Hr. Alfred Hansen har ganske ret i, at vi lever efter jungleloven 

— loven om den stærkeres ret selvopholdelsesdriftens lov — 
egoismens lov. 

Ligeledes har han ret i, at de fleste siger: „Hvad kan det nytte 
sådan har det altid været — og således vil det altid blive“. 

Nej, det vil ikke. 

At det er blevet bedre på de andre mere udviklede planeter bevi¬ 
ser jo, at det kan nytte at arbejde med sig selv — prøve at forstå sig 
selv — sine medmennesker — de kosmiske love, vi alle er under¬ 
kastet — og dermed til bedre forståelse af vort ophav — vor STORE 
GUDDOMMELIGE SKABER — i hvem vi lever, røres og har hele 
vor tilværelse. 

Jeg er også ganske enig med hr. Hansen i, at det er trist, at der i 
et så lille land som vort er flere UFO-organisationer. Splittelse gør 
svag — men enighed gør stærk. Selv om der skulle være divergen¬ 
ser ang. visse sider af UFO-sagen, burde det dog ikke skille de in¬ 
teresserede ad. Tværtimod! Tolerance burde kunne komme til ud¬ 
tryk indenfor en så vigtig sag — man burde kunne enes om et sam¬ 
arbejde for det fælles vel, for den samme sag — som — selv om 
der er kredse, der ikke vil anerkende det — dog har flere sider — 
som alle skal anerkendes, om man vil forstå helheden. Det er jo 
ikke nok at have set UFOerne og tro på deres tilstedeværelse. Nok 
så vigtigt synes det mig at være: Hvorfor kommer de —- hvad er 
deres budskab? Enkelte har haft kontakt med dem — og samtalerne 
med dem vidner altid om høj etisk kultur og ydmyghed overfor 
Skaberen og de kosmiske love, som vore rumbrødre har lært at over¬ 
holde, og som det også må være jordmenneskenes mål at lære at 
overholde, om de vil gøre sig håb om større kontakt med planeta- 
rerne — om bedre forhold på vor stridende jord — som er forgiftet, 
ikke alene af radioaktivitet — men i endnu højere grad af menne¬ 
skenes ufordragelige og hadefulde, magtsyge tanker. 

Lad alle os, som tror på en bedre fremtid for menneskene, samle 
os om positive fredelige og kærlige tanker i det år, som vi nys er 
gået ind i — at vi ikke vanskeliggør og spærrer vejen for vor brødre 
fra rummet, som kommer for at hjælpe os. 

Erna Fri slev. 

